EA บวก 3 วันติด หลัง COD โครงการหนุมาน 9-โบรกฯ คาดกำไรไตรมาส 1 โตแกร่ง
EA บวก 3 วันติด หลัง COD โครงการหนุมาน 9-โบรกฯ คาดกำไรไตรมาส 1 โตแกร่ง ล่าสุด ณ เวลา 10.16 น. อยู่ที่ระดับ 49.50 บาท ปรับตัวขึ้น 0.50 บาท หรือ 1.02% ด้วยมูลค่าซื้อขาย 348.71 ล้านบาท
3 เม.ย. 2562

ผู้สื่อข่าวรายงานว่า ราคาหุ้นบริษัท พลังงานบริสุทธิ์ จำกัด (มหาชน) หรือ EA ล่าสุด ณ เวลา 10.16 น. อยู่ที่ระดับ 49.50 บาท ปรับตัวขึ้น 0.50 บาท หรือ 1.02% ด้วยมูลค่าซื้อขาย 348.71 ล้านบาท

โดยราคาหุ้น EA ปรับตัวขึ้นสวนภาวะตลาดหุ้น ขณะที่คิดเป็นการปรับตัวขึ้น 3 วันติดต่อกัน นับตั้งแต่ EA เปิดเผยว่า เมื่อวันที่ 30 มีนาคม 2562 บริษัทได้เริ่มจ่ายไฟฟ้าเชิงพาณิชย์ (COD) โรงไฟฟ้าพลังงานลมโครงการหนุมาน 9 ซึ่งมีกำลังการผลิต 42 เมกะวัตต์ (MW) นับเป็นโครงการย่อยแห่งที่ 4 ภายใต้โครงการหนุมาน ส่งผลให้เมื่อรวมกับกำลังการผลิตเดิมทั้งหมดในไตรมาส 1/62 มีขนาดกำลังการผลิตอยู่ที่ 584 เมกะวัตต์ ส่วนที่เหลืออีก 80 เมกะวัตต์เป็นส่วนของโครงการหนุมาน 10 ซึ่งคาดว่าจะ COD ได้เร็วๆ นี้ โดยจะทำให้กำลังการผลิตไฟฟ้าของบริษัทในปีนี้แตะ 664 เมกะวัตต์
ขณะที่ บล.กรุงศรี จำกัด (มหาชน) ระบุในบทวิเคราะห์ โดยคาดว่ากลุ่มที่งบไตรมาส 1/2562 จะเติบโตขึ้น BDMS, BCH, EA และ BGRIM